एक बार फिर घास-फूस की टपरी में बैठकर पढ़ाई शुरू की 120 बच्चों ने
भास्कर संवाददाता | कांकरिया
पंचायत भवन का निर्माण शुरू होने के कारण बच्चों को शनिवार को फिर से प्राथमिक और माध्यमिक स्कूल के 120 बच्चों को शिक्षकों ने गर्मी में घास-फूस की टपरी के नीचे बैठकर पढ़ाया। इसमें 72 बच्चे प्राथमिक स्कूल और 48 बच्चे माध्यमिक स्कूल के हैं। अव्यवस्थाओं के बीच बच्चों और शिक्षकों को परेशान होना पड़ा। वहीं पंचायत ने इस ओर कोई ध्यान नहीं दिया गया। मालूम हो कालिया खेड़ी के विद्यार्थी अब तक पंचायत के भवन में पढ़ाई कर रहे थे, लेकिन शुक्रवार से पंचायत ने भवन का निर्माण शुरू कर दिया। इसके बाद बच्चे स्कूल की सामग्री और फर्नीचर बैलगाड़ी में रखकर पुराने स्थान पर आ गए। पुराना भवन हनुमान मंदिर से लगी घांस-फूस की टपरी है। शिक्षकों का कहना है प्राथमिक शाला का भवन है, लेकिन इतना जर्जर है बच्चों को बैठाना जोखिमभरा है। शिक्षा विभाग के अधिकारियों ने व्यवस्था का आदेश दिया है, लेकिन आदिवासी गांव होने से किराए का भवन नहीं मिला, इसलिए मजबूरी में छप्पर में बैठाकर स्कूल लगाई जा रही है। वहीं माध्यमिक स्कूल के निर्माण के लिए 2006 में राशि स्वीकृत हुई थी, लेकिन अब तक निर्माण नहीं हुआ है। जो बच्चों और शिक्षकों के लिए परेशानियों का सबब बना हुआ है।
कांकरिया. घास-फूस की टपरी में बैठकर पढ़ाई करते बच्चे।
दोषियों के खिलाफ कार्रवाई की जाएगी
मामले को दिखवाते हैं, दोषियों के खिलाफ कार्रवाई की जाएगी। वहीं राशि स्वीकृति के बाद काम नहीं होने पर वसूली करेंगे। डॉ. आरएस तिवारी, डीपीसी, हरदा
hin_Deva bho_Deva hin_Deva hin_Deva hin_Deva hin_Deva